b'\n_START_ARTICLE_\nErotica (album)\n_START_SECTION_\nPozadina\n_START_PARAGRAPH_\nMadonna je 1992. osnovala vlastitu multimedijsku zabavlja\xc4\x8dku kompaniju Maverick, koja se objedinila glazbenu tvrtku Maverick Records, filmsku tvrtku Maverick Films, te prate\xc4\x87e odjele objavljivanja glazbe, televizijskih prijenosa, knjiga. Sporazum je bio dogovor Madonne i Time Warnera, te joj je pla\xc4\x87eno 60 milijuna $ unaprijed. Ugovorom je dobila i 20% honorara iz glazbenih dijelova tvrke, jedan od najve\xc4\x87ih u glazbenoj industriji, \xc4\x8dime se izjedna\xc4\x8dila s Michael Jacksonom koji je u to vrijeme jedini imao taj postotak s Sonyem. Madonna je kompaniju opisla kao spoj Bauhausa, inovativnog njema\xc4\x8dkog instituta osnovanog 1919. u Weimaru te Andy Warholove njujor\xc5\xa1ke tvornice umjetnika i suradnika. Tako je izjavila: "Sve je poe\xc4\x8dlo \xc5\xbeeljom za vi\xc5\xa1e kontrole. Postoji grupa tekstopisaca, fotografa, redatelja i urednika koje sam upoznala davno kroz moju karijeru a \xc5\xbeelim s njima raditi stalno. \xc5\xbdelim ih uklju\xc4\x8diti u moju malu tvornicu ideja. Tako\xc4\x91er, do\xc5\xa1la sam i u kontakt s mnogo mladih talenata koje smatram poduzetnima." Prva dva projekta su bili njezin peti studijski album Erotica i knjiga s Madonninim fotografijama Sex._NEWLINE_Madonna je zapo\xc4\x8dela suradnju s [[Shep Pettibone]om. Pettibone je jo\xc5\xa1 80-ih sura\xc4\x91ivao s Madonnom, obradiv\xc5\xa1i neke njezine singlove. Kasnije je supotpisao i najvni singl sa soundtracka I\'m Breathless, "Vogue" koji se popeo na vrh Billboard Hot 100 1990. Iste godine je radio s Madonnom na njezinoj kompilaciji najve\xc4\x87ih hitova The Immaculate Collection, te je sudjelovao u nastanku singla "Rescue Me" i obradi njezinih hitova koriste\xc4\x87i audio tehnologiju QSound. Ve\xc4\x87 1992. su ponovno imali suradnju na pjesmi "This Used to Be My Playground" koja je napisana za film Njihova liga. Osim Pettibonea, Madonna je zatra\xc5\xbeila pomo\xc4\x87 Andr\xc3\xa9 Bettsa, koji je prethodno radio s Madonnom na singlu "Justify My Love" za The Immaculate Collection. Madonna je rekla kako je zainteresirana raditi s Pettiboneom i Bettsom zbog njihove sposobnosti da ostanu povezani s dance underground scenom: "Oni dolaze s razli\xc4\x8ditih krajeva njihova vi\xc4\x91enja glazbe i pristupa glazbi, ali su obojica povezani s ulicom i jo\xc5\xa1 su mladi i gladni."\n_START_SECTION_\nKomercijalni uspjeh\n_START_PARAGRAPH_\nU Sjedinjenim Dr\xc5\xbeavama Erotica je debitirala na drugom mjestu Billboard 200 11. studenoga 1992. s prodajom od 167,000 kopija u prvom tjednu. Do prvog mjesta ga je zaustavio \xc4\x8detvrti studijski album Garth Brooksa The Chase koji je prodao samo 4,000 vi\xc5\xa1e kopija od Erotice. Sljede\xc4\x87i tjedna je album pao na \xc4\x8detvrto mjesto. Recording Industry Association of America (RIAA) je albumu dodijelila dvostruku platinastu nakladu za 2 milijuna prodanih albuma. U Kanadi je album debitirao na sedmom mjestu ljestvice 7. studenoga 1992. 21. studenoga 1992. je dospio na \xc4\x8detvro mjesto \xc5\xa1to mu je ostalo i najvi\xc5\xa1e. Canadian Recording Industry Association (CRIA) je albumu dodijelila dvostruku platinastu nakladu za prodanih 200,000 kopija albuma. U ujedinjenom Kraljevstvu je album debitirao na drugom mjestu UK Albums Chart 24. listopada 1992. Na drugom se mjestu zadr\xc5\xbeao tri tjedna, a na sveukupno 38 tjednana na ljestvici. Album je dobio dvostruku platinastu nakladu za 600,000 prodanih kopija albuma prema British Phonographic Industry (BPI)._NEWLINE_U Francuskoj je album debitirao na prvom mjestu French Albums Chart 28. listopada 1992. i ostao na vode\xc4\x87oj poziciji dva tjedna. Ali nije dobio nikakvu nakladu od Syndicat National de l\'\xc3\x89dition Phonographique (SNEP). I u Australiji je debitirao na vrhu ljestvice i dobio je trostruku platinastu nakladu prema Australian Recording Industry Association (ARIA) za prodanih 210,000 kopija albuma. Album je dosegnu top 5 na Novom Zelandu. U Njema\xc4\x8dkoj je album u\xc5\xa1ao u top 5 na Media Control Charts i zaradio je zlatnu nakladu za prodanih 250,000 kopija albuma. U \xc5\xa0vedskoj je album debitirao na \xc5\xa1estom mjestu, \xc5\xa1to mu je bilo i najvi\xc5\xa1e, a na ljestvici sa zadr\xc5\xbeao svega sedam tjedana. U \xc5\xa0vicarskoj je album debitirao na petom mjestu 25. listopada 1992. Erotica spada me\xc4\x91u Madonnine najslabije prodavane albume sa prodanih vi\xc5\xa1e od pet milijna kopija.\n_START_SECTION_\nSinglovi\n_START_PARAGRAPH_\nS albuma je objavljeno \xc5\xa1est singlova. "Erotica" je objavljena kao najavni singl albuma u listopadu 1992. Dospjela je na 3. mjesto Billboard Hot 100. Prate\xc4\x87i glazbeni vidoe je re\xc5\xbeirao fotograf Fabien Baron a inspiracija je do\xc5\xa1la od Andy Warhoola. Nakon \xc5\xa1to je pjesma objavljena, libanonska pjeva\xc4\x8dica Fairuz je tvrdila kako je Madonna bez dopu\xc5\xa1tenja koristila njezin glas u pjesmi te da je dio teksta ("he crucified me today") koji pjeva na arapskom uzet iz jedne religijske pjesme koja se pjeva u isto\xc4\x8dnja\xc4\x8dkim obi\xc4\x8dajima. U videu Madonna glumi maskiranu dominu sa zlatnim zubom i bi\xc4\x8dem. Snimke seksualnih scena su uklju\xc4\x8dene u video sa snimanja njezine knjige Sex. Video je napravljen kako bi \xc5\xa1okirao publiku. MTV je prebacio emitiranje spota iza pono\xc4\x87i. "Deeper and Deeper" je objavljen kao drugi singl u studenome 1992. u Ujedinjenom Kraljevstvu i u prosincu 1992. u Sjedinjenim Dr\xc5\xbeavama. Pjesma je primila pozitivne komentare kriti\xc4\x8dara, a i bila je komercijalna uspje\xc5\xa1nica, do\xc5\xa1av\xc5\xa1i na sedmo mjesto Billboard Hot 100 i proveo sveukupno 17 tjednana na ljestvici. "Bad Girl" je objavljena kao tre\xc4\x87i singl u velja\xc4\x8di 1993. Pjesma je bila skromnog uspjeha na ljestvicama, s 35. mjestom u Sjedinjeim Dr\xc5\xbeavama.  Glazbeni video za pjesmu je osmi\xc5\xa1ljen kao kratki film u kojemu Madonna glumi Louise Oriele, mo\xc4\x87nu \xc5\xbeenu s Manhattana koja je alkoholi\xc4\x8darka i ima veze za jednu no\xc4\x87 s gomilom mu\xc5\xa1karaca. Christopher Walken glumi njenog an\xc4\x91ela \xc4\x8duvara, koji joj na kraju donosi poljubac smrti._NEWLINE_"Fever" je \xc4\x8detvrti singl s albuma objavljen u o\xc5\xbeujku 1993. u Europi i Australiji. U Ujedinjeom Kraljevstvu je dospio na \xc5\xa1esto mjesto, dok je u Sjedinjenim Dr\xc5\xbeavama to bio Madonnin petnaesti broj 1 singl na Billboard Hot Dance Music/Club Play. Peti singl, "Rain", je objavljen u srpnju 1993. Pjesma je primila izvanredne komentare krti\xc4\x8dara koji su nagla\xc5\xa1avali kako je to jedna od Madonninih najboljih pjesama, a kasnije je uspore\xc4\x91ivana sa budu\xc4\x87im singlom "I\'ll Remember" koji je objavljen sljede\xc4\x87e godine. "Rain" je dospio na \xc4\x8detrnaesto mjesto US Hot 100 i na broj sedam US Adult Contemporary charts. u ujedinjenom Kraljevstvu pjesma je zabilje\xc5\xbeila uspjeh, do\xc5\xa1av\xc5\xa1i na sedmo mjesto ljestvice i prodana je u 130,771 kopija. U glazbenom videu Madonna ima kratku crnu kosu i snima spot u studiju. Te scene su pro\xc5\xbeete onima gdje ljubi mu\xc5\xa1karca iza stakla na kojemu pada voda. Kriti\xc4\x8dari su hvalili video, a i 1993. ja nagra\xc4\x91en za tehni\xc4\x8dku izvedbu na MTV Video Music Awards. "Bye Bye Baby" je objavljen kao zadnji singl s albuma u studenome 1993. Pjesma je primila pozitivne komentare kriti\xc4\x8dara, te je dospjela u top 10 u Italiji i top 20 u Australiji i Japanu.\n_START_SECTION_\nPromocija\n_START_PARAGRAPH_\nPromociju albuma Erotica, madonna je zapo\xc4\x8dela izvo\xc4\x91enjem pjesama"Fever" i "Bad Girl" u sije\xc4\x8dnju 1993. kad je gostovala u Saturday Night Live. U tisu\xc4\x87itom nastavku The Arsenio Hall Show Madonna ponovno izvodi "Fever" uz pratnju benda i pjeva originalnu verziju pjesme obu\xc4\x8dena u klasi\xc4\x8dnu haljinu. Za vrijeme pjesme na jednoj dionici po\xc4\x8dinje pjevati prije pravog vremena, zatim se ispri\xc4\x8dala i nastavila kao da se nije ni\xc5\xa1ta dogodilo. Nakon toga je otpjevala "The Lady Is a Tramp" zajedno s Anthony Kiedisom iz Red Hot Chili Peppers. U rujnu 1993. Madonna je otvorila 1993 MTV Video Music Awards s "Bye Bye Baby" s dva pomo\xc4\x87na vokala. Bile su obu\xc4\x8dene u odijela sa \xc5\xa1e\xc5\xa1irima, a plesale su s plesa\xc4\x8dicama u korzetima._NEWLINE_Na svojoj Girlie Show World Tour 1993. je izvela "Erotica", "Fever", "Rain", "Deeper and Deeper", "Why\'s It So Hard", "In This Life" i "Bye Bye Baby". To je bila njezina \xc4\x8detvrta koncertna turneja u svrhu promocije ovog albuma. Turneja je po prvi puta posjezila Izrael i Tursku, a zatim latinsku Ameriku i Australiju. Turneja je zahtjevala 1500 kostima za cijelu postavu i 24-satno pripremanje pozornice. Koncerte je otvarala obu\xc4\x8dena u dominu s bi\xc4\x8dem okru\xc5\xbeena s goli\xc5\xa1avim plesa\xc4\x8dima i plesa\xc4\x8dicama. Posebni trenutci koncerta su bili dok je pjevala "Like a Virgin" u spomen na glumicu Marlene Dietrich kada je rije\xc4\x8d \'virgin\' pjevala kao \'(w)irgin\', te Madonnino spu\xc5\xa1tanje sa stropa na disco kugli je dok je nosila afri\xc4\x8dku vlasulju i pjevala "Express Yourself". Burnu reakciju je izazvala u Puerto Ricu kada je nacionalnom zastavom trljala me\xc4\x91uno\xc5\xbeje. Zatim su joj u Brazilu zaprijetili uhi\xc4\x87enjem ako to ponovi tamo. Nevolje u Izraelu su se pojavili kada su ortodoksni \xc5\xbdidovi prosvjedovali kako bi uzrokovali otkazivanje tog prvog pjeva\xc4\x8dicinog koncerta u toj dr\xc5\xbeavi. Prosvjedi nisu uspjeli, a koncert je rasprodan i odr\xc5\xbean. The Girlie Show je bio komercijalna uspje\xc5\xa1nica sa ukupnim prihodima od 70 milijuna $. Snimljen je koncert iz Sydneya i objavljen kao video The Girlie Show - Live Down Under. U Sjedinjenim Dr\xc5\xbeavama je ovo izdanje zaradilo zlatnu nakladu prema Recording Industry Association of America za prodanih 50.000 kopija.'